Document ID: /roh_data/filtered/fineweb-2-filterrobots_roh.jsonl.gz/5005

Igl è gist in onn suenter che Selina Gasparin aveva gudagnà la cursa da las dunnas en l'Engiadina.
Leila saja sauna, viscla e gia fitg activa, han Selina ed Ilya communitgà cun entusiassem. «Leila è noss uffant giavischà. Igl era in onn incredibel: noss siemis sportivs èn s’accumplids, la stad nossas nozzas ed uss la naschientscha da noss emprim uffant. Nus essan fitg cuntents.» Quai pon ins leger en ina communicaziun dal management da Selina Gasparin.